Paġna fit-taqsima tal-amalgamazzjoni tal-websajt tal-Kummissjoni dwar il-Kompetizzjoni (http://ec.europa.eu/competition/mergers/cases/). Din il-websajt tipprovdi diversi faċilitajiet li jgħinu sabiex jinstabu d-deċiżjonijiet individwali ta' amalgamazzjoni, inklużi l-kumpanija, in-numru tal-każ, id-data u l-indiċi settorjali, f'forma elettronika fil-websajt EUR-Lex (http://eur-lex.europa.eu/homepage.html?locale=mt) fid-dokument li jġib in-numru 32019M9273. Il-EUR-Lex hu l-aċċess fuq l-Internet għal-liġi Ewropea. fit-taqsima tal-amalgamazzjoni tal-websajt tal-Kummissjoni dwar il-Kompetizzjoni (http://ec.europa.eu/competition/mergers/cases/). Din il-websajt tipprovdi diversi faċilitajiet li jgħinu sabiex jinstabu d-deċiżjonijiet individwali ta' amalgamazzjoni, inklużi l-kumpanija, in-numru tal-każ, id-data u l-indiċi settorjali, f'forma elettronika fil-websajt EUR-Lex (http://eur-lex.europa.eu/homepage.html?locale=mt) fid-dokument li jġib in-numru 32019M9264. Il-EUR-Lex hu l-aċċess fuq l-internet għal-liġi Ewropea. IL-KUNSILL GOVERNATTIVI TAL-BANK ĊENTRALI EWROPEW, Bħala istituzzjoni tal-Unjoni Ewropea (UE), il-Bank Ċentrali Ewropew (BĊE) huwa meħtieġ li jaqdi l-interess pubbliku u jiżgura l-ogħla standards ta' integrità. Għalhekk il-BĊE jqiegħed ir-responsabbiltà, it-trasparenza u l-ogħla standards ta' etika fiċ-ċentru tal-approċċ tiegħu għall-governanza korporattiva. Il-konformità ma' dawn il-prinċipji hija element ewlieni għall-kredibbiltà tal-BĊE u hija vitali biex tiżgura l-fiduċja taċ-ċittadini Ewropej. L-etika professjonali u l-livell għoli ta' kondotta li partijiet terzi huma intitolati jistennew mill-BĊE u l-uffiċjali ta' livell għoli tiegħu ġew rikonoxxuti mit-twaqqif tiegħu bħala prerekwiżiti ewlenin għas-salvagwardja tar-reputazzjoni tal-BĊE. Il-BĊE għandu interess ġenwin fil-prinċipju li, sa fejn hu possibbli, u meta ġġustifikat minn kunsiderazzjonijiet ta' proporzjonalità, il-membri ta' kull wieħed mill-korpi ta' livell għoli għandhom jaderixxu u jkunu soġġetti għall-istess regoli ta' kondotta professjonali. Għal dan l-iskop, il-Kumitat tal-Etika ġie inkarigat mill-Kunsill Governattiv biex jirrifletti fuq il-fattibbiltà li jiġi stabbilit kodiċi wieħed ta' kondotta, u wara dan il-Kumitat tal-Etika pproduċa l-kodiċi ta' kondotta għal uffiċjali ta' livell għoli tal-BĊE li l-Kunsill Governattiv issa jixtieq japprova (dan il-Kodiċi). Minbarra li jitnebbaħ mid-dispożizzjonijiet tal-qafas etiku mtejjeb applikabbli għall-membri tal-persunal tal-BĊE u r-raġunament li fuqu huwa bbażat, dan il-Kodiċi jirrifletti l-aħjar prattiki fil-komunitajiet bankarji ċentrali u superviżorji u tal-istituzzjonijiet sħab fl-UE, filwaqt li, fl-istess ħin, jirrikonoxxi l-karatteristiċi istituzzjonali speċifiċi tal-BĊE u l-indipendenza tiegħu. Fl-approvazzjoni tiegħu ta' dan il-Kodiċi, il-Kunsill Governattiv għandu l-għan li jimplimenta l-ogħla standards ta' etika professjonali, biex b'hekk jiżgura li l-membri tal-korpi ta' livell għoli tiegħu jmexxu bl-eżempju u jispiraw lill-impjegati madwar l-Eurosistema, is-SEBĊ u l-MSU biex huma wkoll jikkonformaw ma' dawn l-istandards fil-qadi ta' dmirijiethom. APPROVA L-KODIĊI TA' KONDOTTA UNIKU GĦAL UFFIĊJALI TA' LIVELL GĦOLI TAL-BĊE: Inkunsiderazzjoni tal-Artikolu 130 tat-Trattat dwar il-Funzjonament tal-Unjoni Ewropea, l-Artikolu 7 tal-Istatut tas-SEBĊ u l-Artikolu 19(1) tar-Regolament tal-Kunsill (UE) Nru 1024/2013, membri u sostituti, meta jeżerċitaw is-setgħat u jwettqu d-dmirijiet u r-responsabbiltajiet mogħtija lilhom, għandhom jaġixxu b'mod indipendenti u oġġettiv fl-interess tal-Unjoni kollha kemm hi, irrispettivament mill-interess nazzjonali jew personali, u m'għandhomx ifittxu jew jieħdu istruzzjonijiet minn istituzzjonijiet, korpi, uffiċċji jew aġenziji tal-UE, minn kwalunkwe gvern ta' Stat Membru jew minn kwalunkwe korp ieħor. Membri u sostituti għandhom jirrapportaw, mingħajr dewmien żejjed, lill-President jew liċ-Chaiperson tal-korp rilevanti ta' livell għoli tal-BĊE u lill-Kumitat tal-Etika kwalunkwe okkupazzjoni bi qligħ jew attivitajiet remunerati oħrajn tal-konjuġi jew l-imsieħba tagħhom li jistgħu jqajmu tħassib dwar kunflitt ta' interess. huwa offrut minn organizzazzjoni tas-settur pubbliku, inkluż bank ċentrali ieħor, korp pubbliku nazzjonali, organizzazzjoni internazzjonali jew mid-dinja akkademika, u huwa ta' valur meqjus skont id-drawwa u xieraq; huwa offrut minn entità privata waħda jew aktar jew individwi u għandu valur mhux ogħla minn EUR 100, jew jekk ogħla, (i) jiġi mgħoddi lill-istituzzjoni rispettiva li tagħha l-membru jew is-sostitut rilevanti huwa rappreżentant jew (ii) l-eċċess ta' aktar minn EUR 100 jitħallas mill-membru jew sostitut lil dik l-istituzzjoni; jieħu l-forma ta' ospitalità u huwa proporzjonat mad-dmirijiet u r-responsabbiltajiet tal-membru jew tas-sostitut u huwa konformi mal-limiti tas-soltu; mhuwiex offrut minn entità taħt superviżjoni; l-aċċettazzjoni tiegħu ma jqajjimx mod ieħor tħassib ta' kunflitt ta' interess. Barra minn hekk, jistgħu jimpenjaw ruħhom biss f'attività ta' xogħol bi qligħ ma': istituzzjoni ta' kreditu sinifikanti jew inqas sinifikanti wara l-iskadenza ta' perjodu ta' sena mit-tmiem tal-mandat tagħhom jew mid-data tal-waqfien tal-funzjoni tagħhom bħala membru ta' korp ta' livell għoli tal-BĊE; kwalunkwe istituzzjoni finanzjarja oħra mhux identifikata fil-paragrafu (a) hawn fuq wara l-iskadenza ta' perjodu ta' sitt xhur mit-tmiem tal-mandat tagħhom jew mid-data tal-waqfien tal-funzjoni tagħhom bħala membru ta' korp tal-BĊE ta' livell għoli; Barra minn hekk, membri tal-Bord Eżekuttiv u tal-Kunsill Governattiv jistgħu jimpenjaw ruħhom biss f'attività professjonali bi qligħ ma': kontroparti mal-Eurosistema fil-politika monetarja jew operazzjonijiet ta' kambju barrani wara l-iskadenza ta' sena minn tmiem il-mandat tagħhom jew mid-data tal-waqfien tas-sħubija tagħhom fil-Bord Eżekuttiv jew tal-Kunsill Governattiv, kif applikabbli; operatur ta' sistema ta' ħlas jew ta' saldu, kontroparti ċentrali jew fornitur ta' strumenti ta' ħlas suġġetti għas-sorveljanza tal-BĊE wara l-iskadenza ta' sitt xhur mit-tmiem tal-mandat jew kariga tagħhom jew mid-data tal-waqfien tas-sħubija tagħhom fil-Bord Eżekuttiv jew tal-Kunsill Governattiv, kif applikabbli. Barra minn hekk, jistgħu jimpenjaw ruħhom biss f'attività professjonali bi qligħ ma': istituzzjoni ta' kreditu sinifikanti jew inqas sinifikanti wara l-iskadenza ta' perjodu ta' sitt xhur mid-data li fiha l-involviment fi dmirijiet u responsabbiltajiet relatati jkun waqaf; kwalunkwe istituzzjoni finanzjarja oħra mhux identifikata fil-paragrafu (a) hawn fuq wara l-iskadenza ta' perjodu ta' tliet xhur mid-data li fiha l-involviment fi dmirijiet u responsabbiltajiet relatati jkun waqaf; Barra minn hekk, sostituti għal laqgħat tal-Kunsill Governattiv jistgħu jimpenjaw ruħhom biss f'attività professjonali bi qligħ ma': kontroparti għall-Eurosistema fil-politika monetarja jew f'operazzjonijiet ta' kambju barrani wara l-iskadenza ta' perjodu ta' sitt xhur mid-data li fiha l-involviment fid-dmirijiet u r-responsabbiltajiet relatati jkun waqaf; operatur ta' sistema ta' ħlas jew ta' saldu, kontroparti ċentrali jew fornitur ta' strumenti ta' pagament suġġetti għas-sorveljanza tal-BĊE wara l-iskadenza ta' tliet xhur mid-data li fiha l-involviment fi dmirijiet u responsabbiltajiet relatati jkun waqaf. rinunzja jew tnaqqis tal-perjodi ta' riflessjoni stabbiliti f'dan l-Artikolu f'ċirkostanzi fejn il-possibbiltà ta' kunflitti ta' interess li jirriżultaw minn attivitajiet professjonali bi qligħ sussegwenti jippermettu hekk; jew estensjoni tal-perjodi ta' riflessjoni taħt l-Artikoli 17.1(a) u 17.2(a) għal attivitajiet professjonali bi qligħ relevanti sussegwenti ma' istituzzjonijiet ta' kreditu sinifikanti jew inqas sinifikanti li fis-superviżjoni tagħhom kien direttament involut il-membru jew is-sostitut, sa massimu ta' sentejn għall-membri u sena għal sostituti fejn il-possibbiltà ta' kunflitti ta' interess li jirriżultaw minn tali attivitajiet professjonali bi qligħ ikunu jeħtieġu hekk. Mingħajr preġudizzju għar-regoli nazzjonali applikabbli, fil-każ ta' nuqqas ta' konformità minn membru jew sostitut mad-dispożizzjonijiet ta' dan il-Kodiċi, il-Kumitat tal-Etika għandu l-ewwel jindirizza l-kwistjoni mal-individwu kkonċernat. Jekk l-aderenza ma tkunx tista' tinkiseb permezz ta' persważjoni morali, il-Kumitat tal-Etika għandu jqajjem il-kwistjoni mal-Kunsill Governattiv. Fuq parir mill-Kumitat tal-Etika u wara li jkun semal-individwu kkonċernat, il-Kunsill Governattiv jista' jiddeċiedi li joħroġ ċanfira u, fejn xieraq, jagħmilha pubblika. Dan il-Kodiċi għandu jidħol fis-seħħ fl-1 ta' Jannar 2019. Magħmul fi Frankfurt am Main, il-5 ta' Diċembru 2018.
Extracted from C_089_2019.html